Ramallah

Ti Ramallah (, maibalikas a kas Rāmallāh ) ket ti siudad ti Palestina idiay sentral a West Bank a mabirukan iti  iti amianan ti Herusalem iti maysa a natimbeng a kangato iti 880 metro iti pantar ti baybay, ken asideg daytoy iti al-Bireh. Daytoy ket agdama nga agserbi a kas ti de facto nga administratibo a kapitolio ti Nailian a Turay ti Palestina (PNA). Ti Ramallah ket historikal idi a maysa nga ili ti Kristiano nga Arabo. Ita nga aldaw dagiti Muslim ket ti kaaduan a mangporma ti populasion iti gangani a 27,902 nga agtataengbabaen idi 2007, ken agraman dagiti Kristiano a mangbukel iti kaaduan kadagiti minoridad.

Etimolohia 
Ti "Ramallah" ket buklen ti "Ram," ti maysa a balikas ti Arameo a ti kayatna a sawen ket "nangato a lugar wenno bantay," ken "Allah," ti Arabiko a balikas para iti Dios, ken no iraman dagitoy dua a balikas ti napno a kaibuksilanna ket "ti Turod ti Dios".

Pakasaritaan 
Dagiti tabon iti nakitikit a bato ket nabirukanen idiay asideg ti Ramallah. Dagiti pirgis ti damdamili manipud iti Krusada/Aybi ken ti nasapa a paset ti panawen ti Otomano ket nabirukan pay idiay.

Ti Ramallah ket nainagananen a mairaman iti lugar ti Krusada a tinawtawagan iti Ramalie.  Adda pay dagiti nailasin a tidda ti pasdek nga addaan iti naarko a ruangan manipud iti panawen ti Krusada a tinawtawagan iti al-Burj,. ngem ti kasisigud nga usar ti pasdek ket saan pay a naikeddeng.

Dagiti nagibasaran

Bibliograpia 

 (pp. 40- 41)

 Shaheen, Azeez (1982): Ramallah: Its history and genealogies. Birzeit University Press

Dagiti akinruar a silpo 

 Siudad ti Ramallah 

 
Dagiti kapitolio iti Asia